เพิ่มเพลงเข้า iPod เชื่อมต่อ iTunes ครั้งแรก
ขั้นแรกของการย้ายไฟล์เพลงเข้า iPod ก็คือต้องเปิด iTunes ซะก่อน ถ้ายังไม่ได้เสียบ iPod กับคอม ก็ให้รีบทำทันทีที่เปิด iTunes แค่แป๊บเดียว iTunes จะสแกนเจออุปกรณ์ของคุณ แล้วจะเห็นปุ่มรูป "iPod" เล็กๆ โผล่มาที่ด้านขวาบน ให้คลิกปุ่มนี้ได้เลย ไม่ว่าจะเป็น iPad, iPod Shuffle หรืออุปกรณ์ไหนที่ใช้ iTunes ได้ ขั้นตอนก็แทบไม่ต่างกัน แค่ชื่อปุ่มจะแตกต่างกันไปบ้าง พอคลิกปุ่ม "iPod" แล้ว จะเห็นหน้าจอแสดงข้อมูลต่างๆ ของ iPod เช่น ชื่อ ความจุ และอีกหลายๆ ตัวเลือก ซึ่งตอนนี้ยังไม่ต้องใช้ แค่คลิก "Music" ด้านบนของหน้าต่างเพื่อไปต่อ เวลาจะใส่เพลงใน iPod จะมี 2 ตัวเลือกด้วยกัน คือให้ iTunes ย้ายทั้ง library ลง iPod อัตโนมัติ หรือเลือกเพิ่มเฉพาะเพลงที่ต้องการ ให้ติ๊กช่อง "Entire music library" ถ้าจะเพิ่มทีเดียวทั้ง library หรือติ๊กช่อง "Selected playlists, artists, albums, and genres" ถ้าจะเลือกเฉพาะเพลงที่ต้องการ ตรงนี้จะติ๊กช่องของตัวเลือกอื่นๆ เพิ่มเติมที่ด้านล่างด้วยก็ได้ เช่น ถ้าอยากเพิ่ม MV จากใน library ด้วย ให้ติ๊ก "Include music videos" เป็นต้น ถ้าเลือกเพิ่มเพลงที่ต้องการลงใน iPod เอง ต้องเลือกเมนูครึ่งล่างของหน้าต่าง iTunes แล้วเลือกเพลงที่ต้องการจะเพิ่ม ให้เลื่อนไปตามเมนู แล้วจะเห็น playlists, ศิลปิน (artists), แนวเพลง (genres) และอัลบั้ม (albums) ให้ติ๊กช่องข้างตัวเลือกที่ต้องการเพิ่มใน iPod  เช่น ถ้าจะเพิ่มเพลงทั้งหมดของบอดี้สแลมลงใน iPod ก็ให้เลื่อนไปตามรายชื่อศิลปินจนเจอบอดี้สแลม แล้วติ๊กช่องข้างชื่อวง แต่ถ้าอยากเพิ่มแค่เพลงจากอัลบั้มคราม ก็ให้เลื่อนลงไปตามรายชื่ออัลบั้มจนเจอ คราม โดย บอดี้สแลม แล้วติ๊กช่องข้างๆ ได้เลย ไม่ต้องกลัวเลือกเพลงซ้ำ เพราะ iTunes จะไม่ใส่เพลงเดียวกันซ้ำสองใน iPod ไม่ว่าจะเลือกเพิ่มเพลงเอง หรือเพิ่มเพลงอัตโนมัติ ก็ให้คลิกปุ่ม "Sync" (ย่อมาจาก "Synchronize") ทางด้านขวาล่างของหน้าจอ เมื่อพร้อมเพิ่มเพลงลง iPod หลังจากนั้น iTunes จะเริ่มเพิ่มเพลงที่คุณเลือกไว้ ลง iPod ทันที โดยมีแถบความคืบหน้าด้านบนของหน้าต่าง iTunes ให้เช็คได้ว่าเพิ่มเพลงใกล้เสร็จหรือยัง ห้ามดึง iPod ออกจากคอมระหว่างขั้นตอนการย้ายไฟล์เพลง เพราะจะไปรบกวนขั้นตอนการ sync ข้อมูล ทำให้ได้เพลงมาไม่ครบ รวมถึงอาจทำให้ iTunes ค้าง หรือทำงานผิดพลาดได้ . ยินดีด้วย! เท่านี้คุณก็เพิ่มเพลงใน iPod เรียบร้อยแล้ว เวลาจะเปิดฟังก็แค่ดึง iPod ออกจากคอม เสียบหูฟัง เลือกเพลงจากตัวเลือก "Music" ที่ด้านขวาล่างของเมนูหลักใน iPod แล้วเริ่มฟังเพลงได้เลย ถึงบทความวิกิฮาวนี้จะแนะนำวิธีการเพิ่มเพลงใน iPod แต่จริงๆ แล้วถึงเป็นการเซฟไฟล์ media อื่นๆ ก็ขั้นตอนแทบจะไม่ต่างกัน เช่น ถ้าจะเพิ่มไฟล์หนังลง iPod ก็ให้คลิก "Movies" ทางด้านบนของหน้าต่าง iTunes หลังคลิกปุ่ม "iPod" แล้วทำทุกอย่างตามขั้นตอนเดิม ถ้าอยากลบเพลงจาก iPod ให้เชื่อมต่อกับคอมก่อน แล้วทำตามขั้นตอน เพื่อไปยังหน้าจอ Sync ข้อมูล ถ้าไม่ได้เลือกไว้ ให้คลิกช่องข้างตัวเลือก "Manual" สำหรับเพิ่มเพลง ต่อมาให้เลื่อนลงไปตามหน้าต่างศิลปิน (artists), playlists และอื่นๆ แล้ว เอาติ๊กออก จากช่องต่างๆ ข้างเพลงที่อยากลบจาก iPod เสร็จแล้วคลิก "Sync" เพื่อใช้ค่าใหม่ ถ้ายังไม่มี iTunes ให้ดาวน์โหลดและติดตั้งก่อนเริ่มทำตามขั้นตอน ถึงจริงๆ แล้วคุณจะเพิ่มเพลงเข้า iPod โดยไม่ใช้ iTunes ได้ด้วย (อ่านด้านบน) แต่ทำตามวิธีปกติก็ยังง่ายและสะดวกที่สุด แถมคุณยังดาวน์โหลดและติดตั้ง iTunes ได้ฟรีอีกด้วย ที่สำคัญคือ iTunes มีฟีเจอร์อำนวยความสะดวกหลากหลายมากมาย รวมถึงเข้า iTunes Store ได้จากในโปรแกรมเลย และมีตัวเลือก sync iPod library กับ library ในคอมอัตโนมัติด้วย คุณดาวน์โหลด iTunes ได้ง่ายๆ แค่เข้าเว็บ iTunes.com แล้วคลิกลิงค์ "Download iTunes" ที่ด้านขวาบน กรอกอีเมล แล้วคลิก "Download Now" เพื่อเริ่มดาวน์โหลด ถ้าเป็น iPod ใหม่ จะมีสาย USB สีขาวแถมมาในกล่องด้วย สายนี้ใช้เสียบ iPod กับคอม แล้วย้ายไฟล์ media ไปมาระหว่างกันได้ ให้เสียบหัวแบนๆ เล็กๆ ที่ iPod (จะมีพอร์ทที่ด้านล่างของ iPod) ส่วนด้าน USB ให้เสียบที่พอร์ท USB ว่างของคอม ถ้าเป็น iPod รุ่นอื่นๆ นอกจากรุ่นปกติ (เช่น iPod shuffle) จะใช้สายที่มีหัวเสียบรูปทรงอื่นแทน แต่ไม่ว่าด้านหนึ่งจะเป็นหัวเสียบแบบไหน แต่อีกด้านจะเป็นหัวเสียบ USB แน่นอน พอเสียบ iPod กับคอมแล้ว ปกติ iTunes จะเปิดขึ้นมาอัตโนมัติ แต่ถ้าไม่ ให้เปิดขึ้นมาเอง หลังจากนั้นไม่นาน iTunes จะสแกนเจอ iPod โดยจะมีโลโก้ Apple โผล่มาใน iPod บอกให้รู้ว่าอยู่ระหว่างขั้นตอน หรือมีแถบความคืบหน้าให้ดูที่ด้านบนของหน้าต่าง iTunes แปลว่า iTunes กำลังดาวน์โหลดข้อมูลที่จำเป็นต่อการใช้งานกับ iPod ให้รอจน iTunes เตรียมการเสร็จ ค่อยทำขั้นตอนต่อไป ใช้เวลาหลายนาทีเหมือนกัน  ถ้า iTunes ไม่ตรวจจับ iPod อัตโนมัติ ก็อย่าเพิ่งเครียดไป เพราะ iTunes มีชื่อเสีย(ง)เรื่องชอบสแกนไม่เจออุปกรณ์ใหม่อยู่แล้ว แบบนี้ให้ลองถอด iPod ออกจากคอมก่อน ค่อยเสียบกลับมา ปิดแล้วเปิด iTunes ขึ้นมาใหม่ หรือลองรีสตาร์ทคอมดู ถ้ายังมีปัญหาค่อยติดต่อ iTunes support  ถ้า iPod แบตใกล้หมด ให้เสียบชาร์จทิ้งไว้กับคอมหลายๆ นาทีหน่อย จน iTunes สแกนเจอ สุดท้ายแล้วจะเห็นข้อความต้อนรับขนาดใหญ่โผล่มาใน iTunes ให้คลิก "Continue" เพื่อไปต่อ แล้วจะเห็นหน้าจอที่เขียนว่า "Sync with iTunes" ให้คลิก "Get Started" ในหน้านี้ แล้วจะไปโผล่ในหน้ารวมตัวเลือกต่างๆ เช่น  อัพเดทระบบ iPod ให้เป็นเวอร์ชั่นล่าสุด ถ้าระบบของ iPod ยังไม่อัพเดทเป็นเวอร์ชั่นล่าสุด ให้คลิก "Update" เพื่อดาวน์โหลดและติดตั้งระบบเวอร์ชั่นล่าสุดก่อน  iPod จะได้ใช้ฟีเจอร์ใหม่ๆ และปิดช่องโหว่ด้านความปลอดภัยในระบบ สร้างไฟล์ backup ของข้อมูลใน iPod ถ้าเพิ่งเคยใช้ iPod เป็นครั้งแรก จะไม่มีข้อมูลให้ backup แนะนำให้เลือกตำแหน่งเซฟไฟล์ backup อัตโนมัติไว้ (ไม่ว่าจะในคอมหรือ iCloud) ต่อไปจะได้ไม่กังวลเรื่อง backup ข้อมูล ถ้าจะออกจากหน้าจอปัจจุบัน แค่คลิกปุ่ม "Done" สีฟ้า ด้านขวาบนของหน้าต่าง iTunes แล้วจะกลับมาที่หน้าเดิมที่ดูค้างอยู่ใน iTunes ก่อนเริ่มขั้นตอน ต่อไปก็เพิ่มเพลงลง iPod ได้ตามปกติเลย (อ่านวิธี "ใช้งาน iTunes" ได้ที่ด้านบน)
เสียบ iPod แล้วเปิด iTunes. คลิก "Music" ในหน้าจอถัดไป. เลือกว่าจะ sync ทั้ง library หรือเฉพาะบางเพลง. ถ้าจะเพิ่มเพลงเอง ให้เลือก playlists/ศิลปินที่ต้องการ. คลิก "Sync" เพื่อเพิ่มเพลง. ฟังเพลงให้สบายใจ! เอาติ๊กออกจากตัวเลือกการ sync เพื่อลบเพลง. ดาวน์โหลดและติดตั้ง iTunes. เชื่อมต่อ iPod กับคอม. รอจน iTunes สแกนเจอ iPod. ทำตามขั้นตอนในหน้าต่างที่โผล่มา. คลิก "Done".
https://www.wikihow.com/Add-Music-from-iTunes-to-iPod https://www.wikihow.com/Add-Music-from-iTunes-to-iPod
Adding Music to Your iPod Connecting to iTunes for the First Time